OzLabs/hebrew-wiki-articles huggingface dataset:
דניאל אגמי

דניאל אגמי (נולדה ב-1984) היא רקדנית וכוריאוגרפית ישראלית. מורה לסגנון הגאגא, שפותח על ידי מנהל להקת בת שבע, אוהד נהרין.
==ביוגרפיה==
אגמי נולדה וגדלה בירושלים. למדה במגמת המחול של בית הספר התיכון של האקדמיה למוסיקה ולמחול בירושלים, ורקדה בלהקת ריקודי העם "הורה ירושלים". בגיל 16 יצרה כוריאוגרפיה לדואט שאיתו הופיע באולם שרובר בתיאטרון ירושלים. בגיל 19 הצטרפה לאנסמבל בת-שבע, ההרכב הצעיר של להקת בת שבע, שם השתתפה בעבודות הכוריאוגרפיות הראשונות של שרון אייל, שהשפיעה רבות על סגנונה. בשנים 2002–2010 רקדה בהרכב הראשי של להקת בת שבע, במהלך תקופה זו, שימשה גם כמנהלת אמנותית ומפיקה של סדנאות הרקדנים (2007–2009) וכמנהלת חזרות בלהקה (2008–2010). במסגרת להקת בת שבע רקדה ביצירות של אוהד נהרין "כמויות" (2003), "MAX" (2007) ו"הורה" (2009).

ב-2011 עברה אגמי לניו יורק כמורה בכירה לגאגא. לאחר כשנה עברה לסיאטל בעקבות בן זוגה ושם הקימה ביוני 2012 את להקתה, "Ate9" עבורה היא החלה ליצור כוריאוגרפיות. לאחר שנה, היא העבירה את הלהקה ללוס אנג'לס.

ביוני 2013 העלה אנסמבל בת שבע את יצירתה "Showgirls", בדצמבר 2013 העלה האנסמבל את "שולה", יצירה לשבע רקדניות. ובדצמבר 2015 את "עדיין" שיצרה במיוחד עבור האנסמבל.

היא יצרה את "This Time Tomorrow" ב-2013 שהוצגה בסיבוב ההופעות הקנדי של להקתה במהלך 2014. אגמי עבדה גם עם המתופף והמלחין גלן קוצ'ה על סדרה של פרויקטים של מוזיקה וריקוד. אחת מיצירותיהם, "Calling Glenn", עלתה לראשונה ב-2017.

בשנת 2016 זכתה אגמי בפרס הנסיכה גרייס לכוריאוגרפיה. בשנת 2018, היא קיבלה את מלגת Virginia B. Toulmin for Women Leaders in Dance, פרס שניתן בשיתוף עם המרכז לבלט ואומנויות של אוניברסיטת ניו יורק.

בשנת 2020, אגמי הודיעה שההופעות של Ate9 יופקו לשני סרטים. סרט אחד מציג את היצירה "גברת עיוורת", מעובדת מהגרסה הבימתית שעלתה לראשונה בפברואר 2019 במרכז וואליס אננברג לאמנויות הבמה. השני מציג יצירה שכותרתה "התנצלות", שמתוכננת להופיע לראשונה בסרט.

==קישורים חיצוניים==
* - להקתה של אגמי

==הערות שוליים==

קטגוריה:רקדניות ישראליות
קטגוריה:רקדנים ישראלים
קטגוריה:רקדני להקת המחול בת שבע
קטגוריה:כוריאוגרפים ישראלים
קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:ישראליות שנולדו ב-1984
קטגוריה:ישראלים שנולדו ב-1984
נעמי פלדמן

נעמי פלדמן (באנגלית: Naomi Feldman) היא כלכלנית ישראלית, פרופסור חבר במחלקה לכלכלה באוניברסיטה העברית בירושלים וחברה בוועדה המוניטרית של בנק ישראל.<ref name=":1"></ref>

== ביוגרפיה ==
פלדמן נולדה וגדלה בארצות הברית. למדה לתואר ראשון בכלכלה וספרות צרפתית באוניברסיטת אילינוי באורבנה-שמפיין. את התואר השני והדוקטורט למדה באוניברסיטת מישיגן.

בסיום לימודי הכלכלה עלתה לישראל.

בשנת 2004 שימשה פלדמן כיועצת לאגף הערכה ואסטרטגיה מוניטרית בבנק המרכזי של אנגליה.<ref name=":0" /> ובין השנים 2004 - 2011 שימשה כמרצה במחלקה לכלכלה באוניברסיטת בן-גוריון בנגב.

בין השנים 2011-2016 שימשה ככלכלנית בכירה במדור ניתוח פיסקאלי בפדרל-ריזרב, ובין השנים 2017 - 2018 כיהנה במועצת היועצים הכלכליים של הנשיא בארצות הברית (CEA).<ref name=":0" />

משמשת כפרופסור חבר במחלקה לכלכלה באוניברסיטה העברית מאז שנת 2018, וכן משמשת כעורכת בכתב העת הכלכלי American Economic Journal: Economic Policy.<ref name=":0" />

בשנת 2021 נבחרה לתפקיד נציגת הציבור בוועדה המוניטרית של בנק ישראל.<ref name=":1" />

== קישורים חיצוניים ==
* 

* 
* 

== הערות שוליים ==

קטגוריה:סגל אוניברסיטת בן-גוריון בנגב: מדעי החברה
קטגוריה:סגל האוניברסיטה העברית בירושלים: כלכלה
קטגוריה:בוגרי אוניברסיטת אילינוי באורבנה-שמפיין
קטגוריה:בעלות תואר דוקטור מאוניברסיטת מישיגן
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מוסא דודין

מוסא מוחמד סלים דודין (בערבית: موسى محمد سالم دودين; נולד ב-12 ביוני 1972) הוא חבר בלשכה המדינית של חמאס אשר פעל באזור חברון.

== ביוגרפיה==
דודין נולד ב־12 ביוני 1972 בדורא שבנפת חברון.

דודין החל פעילותו בחמאס בעת היותו סטודנט באוניברסיטת א-נג'אח בשכם, אז גויס לזרוע הצבאית של הארגון על ידי סאלח אל-עארורי. דודין קיבל בעבר עשרות אלפי דולר מאל-עארורי לצורך רכישת כלי נשק למטרות הארגון. כלי נשק אלה שימשו את חברי החמאס לתקיפת חיילי צה"ל. בשנת 1992 הוא נתפס ונכלא, למשך 19 שנה, על מעורבותו ברצח שני חיילי צה"ל.

תחום אחריותו של דודין הוא ניהול משא ומתן לשחרור מחבלי חמאס הנמצאים בבתי כלא בישראל וחללי הארגון. דודין הופיע בציבור כדובר מטעם ארגון הטרור חמאס. דודין עבד באופן ישיר עם יחיא סנוואר.

על דודין הוטלו סנקציות, כפעיל בארגון הטרור חמאס, על ידי המחלקה לפיקוח על נכסים זרים במשרד האוצר האמריקאי וכן על יד משרד האוצר של יפן. חוקרי משרד האוצר האמריקאי מצאו כי דודין ניסה להסתיר את קשרי הבעלות שבין חמאס לחברת הנדל"ן הטורקית, Trend GYO, על ידי העברת הבעלות על החברה לגורמים אחרים. דודין הוא חבר מייסד של גדודי עז א-דין אל-קסאם והיה מעורב בתכנון פיגועי התאבדות נגד ישראל. 

בשנת 2011 דודין שוחרר מבית כלא בישראל במסגרת עסקת שליט ועבר להתגורר בקטר. לאחר שחרורו המשיך דודין להביע תמיכה בפיגועי התאבדות. 

בשנת 2017 גורש מקטר בלחץ בינלאומי והעתיק מגוריו ללבנון משם הוא ממשיך במגעים מול ישראל לשחרור אסירי החמאס. במלאת עשור שנים לעסקת שליט קבע פרשן ידיעות אחרונות לענייני פלסטינים, אליאור לוי, כי דודין הוא אחד משבעה אסירים אשר שוחררו בעסקה ש"הם מחוללי הטרור העיקריים מול מדינת ישראל... והפכו לחוד החנית של חמאס והזרוע הצבאית שלו."

==הערות שוליים==

קטגוריה:חברי הלשכה המדינית של חמאס
קטגוריה:טרוריסטים פלסטינים
קטגוריה:משוחררי עסקת שליט
קטגוריה:בוגרי אוניברסיטת א-נג'אח
קטגוריה:פלסטינים שנולדו ב-1972
Thaicom

Thaicom, Thaicom Public Company Limited - חברה שמספקת שירותי לוויין וטלוויזיה. החברה הוקמה בשנת 1991. המטה שלה נמצא בבנגקוק.

החברה הוקמה כחברת בת של חברה תאילנדית שעוסקת בתחום מחשבים וטלפון. בשנת 1991 נחתם חוזה עם יוז איירקראפט לבניית לווייני תקשורת. הלוויין הראשון שוגר בשנת 1993. על הלוויין הותקנו 12 משיבים שפעלו בתחום C band והיו מכסים שטח מיפן עד סינגפור. משקל הלוויין היה 1,080 ק"ג. בשנת 1997 שוגר לוויין שלישי שכלל 38 משיבים. הלוויין הרביעי שוגר בשנת 2005 וכלל כ-100 משיבים. לוויינים אחרונים של החברה נבנו על ידי Orbital Sciences Corporation והם מתוכננים לפעול במשך 15 שנים.
 
בשנת 1994 החברה נרשמה בבורסה לניירות ערך של תאילנד. 

במרוצת השנים החברה הרחיבה את פעילות לתחום אינטרנט וטלוויזיה. נכון לשנת 2023 בבעלות החברת האם היו 41.1% מכלל המניות.

החברה מפעילה מרכז בקרה ללוויינים בבעלותה ומרכז תפעולי.

==רשימת לוויינים==
{| class="wikitable sortable mw-collapsible mw-collapsed"
|- bgcolor="#ccfccf" align="center"
|-
! scope=col | תאריך שיגור
! scope=col | לוויין
! scope=col | אתר שיגור/משגר
! scope=col | יצרן
! scope=col | מקשל, ק"ג
! scope=col | הערות
|-
|| 18 בדצמבר 1993|| [https://nssdc.gsfc.nasa.gov/nmc/spacecraft/display.action?id=1993-078B Thaicom 1]|| מרכז החלל הגיאני אריאן 4|| יוז איירקראפט|| 1080 ||לא פעיל
|-
|| 8 באוקטובר 1994|| [https://nssdc.gsfc.nasa.gov/nmc/spacecraft/display.action?id=1994-065B Thaicom 2]|| מרכז החלל הגיאני אריאן 4|| יוז איירקראפט|| 1080 ||לא פעיל
|-
|| 16 באפריל 1997|| [https://nssdc.gsfc.nasa.gov/nmc/spacecraft/display.action?id=1997-016A Thaicom 3]|| מרכז החלל הגיאני אריאן 4|| Aerospatiale|| 2652 ||לא פעיל
|-
|| 11 באוגוסט 2005|| [https://nssdc.gsfc.nasa.gov/nmc/spacecraft/display.action?id=2005-028A Thaicom 4]|| מרכז החלל הגיאני אריאן 5|| SSL|| 6505 || חלק מהיכולת הושכר לחברת MEASAT
|-
|| 27 במאי 2006|| [https://nssdc.gsfc.nasa.gov/nmc/spacecraft/display.action?id=2006-020A Thaicom 5]|| מרכז החלל הגיאני אריאן 5|| Alcatel Alenia Space|| 2652 ||לא פעיל
|-
|| 16 בינואר 2014|| [https://nssdc.gsfc.nasa.gov/nmc/spacecraft/display.action?id=2014-020A Thaicom 6]|| נמל החלל קייפ קנוורל פלקון 9|| Orbital Sciences Corporation|| 3013 || 
|-
|| 7 בספטמבר 2014|| [https://nssdc.gsfc.nasa.gov/nmc/spacecraft/display.action?id=2014-052A Thaicom 7]|| נמל החלל קייפ קנוורל פלקון 9|| Orbital Sciences Corporation|| 3700 || 
|-
|| 27 במאי 2016|| [https://nssdc.gsfc.nasa.gov/nmc/spacecraft/display.action?id=2016-031A Thaicom 8]|| נמל החלל קייפ קנוורל פלקון 9|| Orbital Sciences Corporation|| 3025 || 
|}

==קישורים חיצוניים==
* 

* [https://space.skyrocket.de/doc_sdat/thaicom-1.htm נתוני לוויינים]

קטגוריה:חברות תאילנדיות
קטגוריה:חברות תקשורת לווינית
גבינת אפנצלר

גבינת אפנצלר (בגרמנית: Appenzeller (Käse)) היא גבינה קשה מחלב פרה המיוצרת באזור אפנצל (Appenzell) שבצפון מזרח שווייץ, בשני הקנטונים דהיום של אפנצל אינר-רודן ואפנצל אוסר-רודן. היא מסווגת כגבינה שווייצרית או גבינה אלפינית.

== היסטוריה ==
ממוזער
לגבינה מ-Appenzellerland יש היסטוריה מתועדת של לפחות 700 שנה, והיא מוזכרת לראשונה במסמך משנת 1282.<ref name=":0"></ref> עם זאת, תהליך הייצור אינו מוזכר ואולי היה שונה למדי מהיום.<ref name=":0" /> כיום, כ-75 מחלבות מייצרות את גבינת האפנצלר, שלכל אחת מתכון אחר לשטיפת המלח אצלה. רוב המתכונים הם סודות מסחריים.<ref name="Appenzeller.ch"></ref>

== סימני מסחר ==
האפנצלר אינו שם של סוג או כינוי מקור מוגן, אלא שם של סימן מסחרי (שכן שווייץ מגנה על ייעודים המתאימים לציון המקור בצורה זו). סימנים מסחריים המכילים את הכינוי APPENZELLER מוגנים במדינות רבות בעולם.
* סימן מסחרי של המילה APPENZELLER
** תחת מספר רישום בינלאומי 756252 ותחת מספר רישום 002104941 כסימן מסחרי קהילתי לטובת Sortenorganisation Appenzeller Käse GmbH.
** APPENZELLER כסימן מסחר פיגורטיבי תחת מספר רישום בינלאומי 522443 לטובת קנטון אפנצל.

== ייצור ==
תמלחת צמחים, שלעיתים משולבת ביין או בסיידר, נמרחת על גלגלי (כיכרות) הגבינה בזמן שהם מבשילים, מה שמוסיף טעם וגם משמר את הגבינה תוך כדי קידום היווצרות הקליפה.

== גרסאות ==
הגבינה עצמה בצבע קש, עם חורים קטנטנים וקליפה זהובה. יש לה ריח חזק וטעם אגוזי או פירותי, שיכול לנוע בין מתון לחריף, תלוי כמה זמן הוא מיושן. נמכרים שלושה סוגים:
* "קלַאסִי". מיושנת שלושה עד ארבעה חודשים, חריפות קל. הכיכרות עטופות בתווית כסופה.
* "Surchoix". מיושנת ארבעה עד שישה חודשים, חריפות חזקה. תווית זהב.<ref name="appenzeller_surchoix"></ref>
*"אקסטרה". מיושנת שישה חודשים או יותר, חריפה במיוחד. תווית שחורה.<ref name="appenzeller_extra"></ref>

== קישורים חיצוניים ==

* [http://www.appenzeller.ch/ הדף הרשמי של Appenzeller]
* [http://www.sfgate.com/cgi-bin/article.cgi?file=/chronicle/archive/2004/10/21/WIG6U9ADM71.DTL&type=wine San Francisco Chronicle], ג'נט פלטשר, 21 באוקטובר 2004
* [http://www.cheesemonthclub.com/appenzeller-classic.htm תיאור ממועדון גבינת החודש]
* [https://web.archive.org/web/20060115105500/http://www.epicurious.com/cooking/how_to/food_dictionary/entry?id=1141 תיאור מרגש]

== הערות שוליים ==

קטגוריה:גבינות שווייצריות
כפיר לייבוביץ'

כפיר לייבוביץ (נולד ב-13 באפריל 1978) הוא כדורגלן עבר ישראלי ששיחק בעמדת הקשר.

==קריירה==
לייבוביץ' התחיל את הקריירה שלו במחלקת הנוער של הפועל חיפה. ב-30 בנובמבר 1996 ערך את הופעת הבכורה שלו בקבוצה הבוגרת בניצחון 1-2 נגד הפועל בית שאן. עונה לאחר מכן, לייבוביץ' הצטרף לסגל הקבוצה הבוגרת ואף זכה עמה באליפות היחידה בהיסטוריה של המועדון, אולם לא זכה לדקות משחק רבות ועלה בעיקר כמחליף.

בקיץ הושאל להכח רמת גן מהליגה הלאומית במדיה שיחק שתי עונות. בקיץ הושאל לבני סכנין עמה עלה לליגת העל לראשונה בתולדותיה. בסיום העונה חזר להפועל חיפה עמה היה שותף לחזרה לליגת העל.

בקיץ חזר לקדנציה שנייה בבני סכנין ובמהלך העונה חתם בהפועל ראשון לציון.

בקיץ חתם בהפועל רובי שפירא חיפה, קבוצה אותה הקימו חלק מאוהדי הפועל חיפה באותו הקיץ כמחאה נגד הבעלים יואב כץ. לייבוביץ' מונה לקפטן המועדון ורשם עימו שני עליות ליגה בשני העונות ששיחק שם. בקיץ פרש מכדורגל.

==תארים==
; הפועל חיפה
*אליפות ישראל: 1998/1999
*הליגה הלאומית: 2003/2004

; הפועל רובי שפירא חיפה
*ליגה ג' שומרון: 
*ליגה ב' דרום ב': 

==קישורים חיצוניים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני הכח רמת גן
קטגוריה:כדורגלני בני סכנין
קטגוריה:כדורגלני הפועל ראשון לציון
קטגוריה:כדורגלני הפועל עכו
קטגוריה:כדורגלני הפועל בני לוד
קטגוריה:כדורגלני הפועל אשקלון
קטגוריה:כדורגלני אחווה עראבה
קטגוריה:כדורגלני הפועל עפולה
קטגוריה:כדורגלני מכבי עירוני ג'ת אל-אהלי
קטגוריה:כדורגלני הפועל רובי שפירא חיפה
קטגוריה:ישראלים שנולדו ב-1978
מות'לת' א-שוהדא

מוּתַ'לַּת' א-שוּהָדָא (בערבית: مثلّث الشهداء; בתעתיק מדויק: מֻת'לת' אלשֻהדאא) הוא כפר פלסטיני מדרום לעיר ג'נין, השוכן בעמק דותן, מזרחית לצומת דותן – צומת הדרכים של ג'נין–שכם–קבאטיה. הכפר בגובה כ-265 מטר מעל פני הים.

לפי נתוני הלשכה הפלסטינית המרכזית לסטטיסטיקה, בשנת 2017 חיו בכפר 2,299 איש.<ref></ref>בית הקברות לחללי חיל המשלוח העיראקי בשנת 1948

== מקור השם ==
הפירוש המילולי של השם הוא: משולש (צומת) השהידים. הכפר נקרא על שם חללי חיל המשלוח העיראקי שנהרגו באזור זה, במהלך הקרב על ג'נין, במסגרת מלחמת העצמאות.<ref name=":0"></ref>

== היסטוריה ==
הארכאולוג אדם זרטל מצא, מזרחית לכפר, כמויות גדולות של חרסים מתקופת הברונזה התיכונה.<ref></ref>

רוב התושבים בכפר הם פליטים פלסטינים שברחו בשנת 1948<ref name=":0" /> מאיג'זים ועין ע'זאל.<ref>ראו: [https://3arf.org/wiki/مثلث_الشهداء مثلث_الشهداء موسوعة عارف]</ref>

לפני שהכפר נוסד, נקרא הצומת "משולש גַ'נְזוּר".<ref></ref>

== אוכלוסייה ==
בשנת 1961 התגוררו בכפר 159 תושבים.<ref></ref>

לפי נתוני הלשכה הפלסטינית המרכזית לסטטיסטיקה, באמצע שנת 2006 התגוררו בכפר 1,738 איש.<ref>Palestinian Central Bureau of Statistics, Projected Mid -Year Population for Jenin Governorate by Locality 2004–2006 ראו: https://web.archive.org/web/20080920093125/http://www.pcbs.gov.ps/Portals/_pcbs/populati/pop01.aspx</ref>

המשפחות הגדולות בכפר הן: עסאעסָה, וַושַאחִיֶּה, נזאל.

== אתרים ==
* האנדרטה לחללי חטיבה 45 במלחמת ששת הימים – עמדה בצומת הכניסה לכפר עד לאחר הסכמי אוסלו.
* בית הקברות לחללי חיל המשלוח העיראקי.

== הערות שוליים ==

קטגוריה:נפת ג'נין
קטגוריה:הרשות הפלסטינית: יישובים
קטגוריה:השומרון: יישובים
קטגוריה:אסיה: אנדרטאות
סוואן קוטצ'ה

סוואן האריש קוטצ'ה (באנגלית: Savan Harish Kotecha) (נולד ב-28 באוגוסט 1978) הוא פזמונאי ומפיק מוזיקלי אמריקאי מאוסטין, טקסס, ממוצא הודי (גוג'ראטי).<ref></ref> הוא היה המפיק המוזיקלי בפועל של הסרט "תחרות הזמר של האירוויזיון: סיפורה של Fire Saga", במסגרתו כתב והפיק מספר שירים וביצע שיר אחד.<ref></ref>

קוטצ'ה הועמד לפרס גלובוס הזהב, ארבעה פרס גראמי ופרס אוסקר.<ref></ref><ref></ref><ref></ref>

== קריירה ==
במהלך הקריירה שלו, עבד קוטצ'ה עם מגוון מוזיקאים ולהקות. הוא כתב לזמרת ליזו את "".<ref></ref> עבודתו הבולטת ביותר הייתה עם הזמרת אריאנה גרנדה, לה כתב להיטים כדוגמת: "Problem", "", "", "", "", "", "", "", "", "", "" ו-"Break Up with Your Girlfriend, I'm Bored".<ref></ref> עבור הזמרת קייטי פרי כתב את שיר הנושא של אולימפיאדת ריו דה ז'ניירו, "Rise".<ref></ref>

בין היתר, כתב למוזיקאי דה ויקנד את "Can't Feel My Face" ו-"In The Night".<ref></ref><ref></ref> בהמשך לכך, עבד עם הזמרת אלי גולדינג לה כתב את "Love Me like You Do", "" ו-"Close to Me".<ref></ref><ref></ref><ref></ref> במסגרת עבודה משותפת עם אשר, נכתב הלהיט "DJ Got Us Fallin' in Love".<ref></ref> קוטצ'ה עבד עם מארון 5 על "One More Night", שדורג במקום הראשון במצעד הבילבורד הוט 100 במשך תשעה שבועות בסך הכול.<ref></ref> לזמרת בריטני ספירס כתב את "I Wanna Go" ו-"If You Seek Amy".<ref></ref><ref></ref>

עבור הלהקה ואן דיירקשן כתב את הלהיט "What Makes You Beautiful".<ref></ref> במסגרת עבודתו עם כריסטינה אגילרה נכתב "Your Body",<ref></ref> ועבור דמי לובאטו נכתבו "Confident" ו-"Cool For the Summer".<ref></ref><ref></ref> הוא עבד עם הזמרת קארי אנדרווד בתחילת הקריירה שלה, כשכתב את להיטה הראשון "Inside Your Heaven".<ref></ref> בשנת 2015, עבד עם הזמרת-יוצרת האמריקאית מדונה על שלוש רצועות "Devil Pray", "" ו-"Borrowed Time"; הראשונה נבחרה להיכלל באלבום האולפן השלושה-עשר שלה, Rebel Heart.<ref></ref>

== קישורים חיצוניים ==

== הערות שוליים ==

קטגוריה:פזמונאים אמריקאים
קטגוריה:מוזיקאים אמריקאים
קטגוריה:מפיקים מוזיקליים אמריקאים
קטגוריה:אמריקאים ממוצא הודי
קטגוריה:אמריקאים שנולדו ב-1978
קרב מוצב כרם שלום

קרב מוצב כרם שלום נערך בין לוחמי צה"ל ובין מחבלים המשתייכים לזרוע הצבאית של חמאס, שפשטו על מוצב כרם שלום (הסמוך לקיבוץ כרם שלום) במסגרת מתקפת הפתע על ישראל. בתחילת הקרב הגנו על המוצב לוחמי סיירת נח"ל שאיישו אותו, בקרב נהרגו עשרות מחבלים.

== רקע ==

==מהלך הקרב==
בשעה 06:29 מתחיל ירי כבד של פצמ"רים וקסאמים לאורך כל העורף וגם בגזרת כרם שלום. מספר דקות לאחר מכן פורצים במספר מוקדם לאורך כל הגדר מחבלים, בשעה 6:43 הודיע סגן מפקד סיירת הנח"ל, רס"ן עידו (ישראל) שני, ללוחמיו בקשר שהם במלחמה ופוקד להגן בגזרתם ולהרוג מחבלים, לאחר שהם כבר פרוסים בגזרות שלהם. סגן מפקד פלוגה סגן יואב לוינסון הגיע בג'יפ דוד ממוגן עם שני לוחמים לגדר ההיקפית של הקיבוץ, נלחם וחסם עשרות מחבלים מלפלוש לתוכו. הג'יפ נפגע מכמה טילי RPG, הנהג נפצע קשה והקשר סמ"ר ירון שי שישב מאחור והשיב אש נהרג לאחר מכן. לוינסון והנהג הגיעו למוצב תוך פלישת המחבלים וחברו לשאר הלוחמים בקרב על המוצב.

במוצב כרם שלום שירתו תצפיתניות, ולאבטחת המוצב וסביבתו שהו בו 25 חיילים של סיירת נח"ל. עם תחילת מתקפת הפתע נורו על המוצב פצצות מרגמה רבות, והתצפיתניות זיהו התקרבות מחבלים לגדר ודיווחו על כך ברשת הקשר. במקביל הסתערו על המוצב כ-50 מחבלים שפרצו את גדר המערכת סביב רצועת עזה. אחדים מלוחמי סיירת נח"ל היו בסיור ובעמדות, ואחרים ישנו במיטותיהם, ובהמשך הצטרפו ללחימה.

בקרב שהתפתח ונמשך כשש שעות חיסלו לוחמי סיירת הנח"ל כ-35 מחבלים. טנקיסטיות של גדוד קרקל הגיעו לסייע וחיסלו עוד כעשרה מחבלים. יתר המחבלים נמלטו לרצועת עזה. רכב ה"זאב" של מרפאת הבסיס ספג רקטת RPG ועלה באש. פצועי הסיירת טופלו במיגונית על ידי החובש הגדודי ופרמדיק, עד לחילוצם במסוק "יסעור" על ידי יחידה 669.

מח"ט הנח"ל, אל"ם יהונתן שטיינברג, שהיה בדרכו לחילופי אש שניהלו פקודיו עם מחבלים, נתקל במחבלים סמוך לצומת מגן ונהרג בחילופי אש איתם. בקרב נהרגו 17 לוחמי סיירת הנח"ל ו-4 לוחמי גדוד 50. בין לוחמי סיירת הנח"ל שנהרגו סמ"ר ירון שי, בנו של השר לשעבר יזהר שי וסמ"ר שהם משה בן הרוש, שנפצע ונפטר מאוחר יותר מפצעיו.

== ראו גם ==

* קרב כרם שלום

==קישורים חיצוניים==
* י[https://rotter.net/forum/scoops1/820547.shtml זהר שי על הקרב שבו נהרג בנו ירון שי], באתר רוטר.נט
* 
* 
* 

==הערות שוליים==

קטגוריה:חמאס: פיגועים
מוצב כרם שלום
קטגוריה:חטיבת הנח"ל
קטגוריה:כרם שלום
נחל מורג

נחל מורג הוא נחל אכזב במדבר יהודה. אורכו כ־11.3 קילומטרים.

== תוואי הנחל ==
מוצא הנחל ממוקם בראש זוהר, כ־2.5 קילומטרים מדרום־מזרח לערד, בגובה של כ־340 מטרים מעל פני הים, בסמוך לכביש 31. כיוון הזרימה הכללי הוא מזרחה. מייד לאחר תחילת תוואי הנחל הוא חולף תחת כביש 31, ולאחר מכן נכנס לתחומי שמורת מדבר יהודה ולבקעת חתרורים. הנחל ממשיך לזרום מזרחה, ובמרחק של כ־1.5 קילומטרים מערבית למעלה יאיר ובגובה של כ־40 מטרים מעל פני הים, הנחל נשפך לנחל יעלים.

מורג
יחסי לבנון–סרביה

יחסי לבנון–סרביה הם היחסים בין הרפובליקה הלבנונית לרפובליקה של סרביה. לסרביה יש שגרירות בביירות וללבנון יש שגרירות בבלגרד.

==היחסים בין שתי המדינות==
היחסים הדיפלומטיים בין יוגוסלביה, שסרביה הייתה אז חלק ממנה, ללבנון כוננו בשנת 1946<ref name="automatski generisano1"></ref>, לאחר מלחמת העולם השנייה ולאחר שלבנון קיבלה את עצמאותה.

שיתוף הפעולה הבילטרלי בין סרביה ללבנון ברמה המדינית פותח בצורה גרועה במשך שנים רבות, למרות שבין שתי המדינות אין אף בעיות. בנוגע לסכסוך הישראלי-ערבי לסרביה יש עמדה עקרונית של תמיכה במציאת פתרון שלום קבוע, לצד תמיכה בזכותם של הפלסטינים לקבל מדינה עצמאית. לבנון היא חברה בארגון המדינות הבלתי-מזדהות, ארגון שבו יוגוסלביה לשעבר הייתה בעלת השפעה רבה. לבנון לא מכירה בעצמאות קוסובו, והצביעה נגד קבלתה לארגון אונסק"ו בשנת 2015.

==יחסים כלכליים==
בשנת 2018, הייצוא של סרביה ללבנון הסתכם ב-7.55 מיליון דולר, והיבוא מלבנון לסרביה הסתכם ב-541,000 דולר<ref></ref><ref></ref>.

בשנת 2019, היצוא של סרביה ללבנון הסתכם ב-15 מיליון דולר והיבוא מלבנון לסרביה הסתכם ב-370,000 דולר.

בשנת 2020, הייצוא של סרביה ללבנון הסתכם ב-22.54 מיליון דולר, והיבוא מלבנון לסרביה הסתכם ב-247,000 דולר.

== קישורים חיצוניים ==

==הערות שוליים==
נחל קציון

נחל קציון הוא נחל אכזב בשמורת נחל דישון שבגליל העליון. אורכו כ־2.6 קילומטרים.

== תוואי הנחל ==
מוצא הנחל ממוקם בגובה של כ־520 מטרים מעל פני הים, במורדות רמת עלמה, כקילומטר ממושב עלמה. כיוון הזרימה שלו הוא מזרחה. מעל הנחל, במרכז התוואי שלו, ממוקמת חורבת קציון.<ref></ref> במורדות הר אליעזר, כ־1.5 קילומטרים מערבית למושב שדה אליעזר ובגובה של כ־200 מטרים מעל פני הים, נחל קציון נשפך לנחל דישון.<ref></ref>

== הערות שוליים ==

קציון
נחל זווית

נחל זווית הוא נחל אכזב בגליל העליון. אורכו כ־2.35 קילומטרים.

== תוואי הנחל ==
מוצא הנחל ממוקם כ־300 מטרים מדרום למועצה המקומית פסוטה, בגובה של כ־580 מטרים מעל פני הים. כיוון הזרימה הכללי שלו הוא דרום־מערב. הוא זורם במורדות הדרום־מזרחיים של היישווב הקהילתי אבירים. במרחק של כ־240 מטרים מצפון לשכונת גבעת הרקפות במעלות־תרשיחא, ובגובה של כ־400 מטרים מעל פני הים, הנחל נשפך לנחל כזיב.

זווית
נחל אדמונית

נחל אדמונית הוא נחל אכזב בשמורת הר מירון שבגליל העליון. אורכו כ־1.3 קילומטרים. הנחל קרוי על שם האדמוניות שפרחו בו בעבר.

== תוואי הנחל ==
מוצא הנחל ממוקם בהר זבד, כ־2.3 קילומטרים מדרום־מערב לפסגת הר מירון, בגובה של כ־980 מטרים מעל פני הים. כיוון הזרימה הכללי שלו הוא מערב. במרחק של כ־800 מטרים מצפון־מזרח למועצה המקומית בית ג'ן, ובגובה של כ־750 מטרים מעל פני הים, הנחל נשפך לנחל כזיב.

אדמונית
סקאמורצה

סקאמורצה (באיטלקית: Scamorza) היא גבינה דרום איטלקית מהאזור המכונה באיטלקית המדזוג'ורנו (Il Mezzogiorno) שפירושו "הצהריים". היא מיוצרת מחלב פרה. אפשר להכין אותה גם מחלב אחר, אבל זה פחות נפוץ. זוהי גבינת מתוחה או מסובבת, שבה הגבינה הטריה מתבגרת במי הגבן שלה במשך מספר שעות, כדי לאפשר לחומציות להתפתח באמצעות המרת או הפיכת הלקטוז לחומצה לקטית. יצרני גבינות אומנים מעצבים בדרך כלל את הגבינה לצורה עגולה, ואז קושרים חוט סביב המסה בשליש מהמרחק מלמעלה, ותולים אותה לייבוש. הצורה המתקבלת היא דמוית אגס. צורת תלייה זו מכונה לפעמים "חניקת" הגבינה. הגבינה בדרך כלל לבנה, אלא אם כן היא מעושנת. בעת עישון, הצבע הופך לצבע שקד עם תוך הגבינה בהיר יותר.

ניתן להחליף את הסקאמורצה במוצרלה ברוב המנות,<ref></ref> אך הטעם שיתקבל יהיה הרבה יותר חזק ודומיננטי. ידוע שהיא נמסה טוב יותר באפייה. שימוש בסוג המעושן () מוסיף טעם רקע בולט כשמחליפים אותה במקום המוצרלה.

== אטימולוגיה ==
המונח עשוי להגיע מהביטויים האיטלקיים cappa mozza או , שניהם משמעותם "ראש כרות". זה גם מסביר את השימוש במילה האיטלקית סקאמורצה באזור דרום איטליה שפירושה שם "טיפש" או "אידיוט".<ref name="sito.regione.campania.it"></ref><ref name="formaggio.it"></ref>

== אזורי ייצור ==
סקאמורצה מיוצרת באיטליה בעיקר בדרום. באופן קפדני, סקאמורצה היא תוצרת של מחוזות פוליה וקלבריה.<ref>(Slow Food Editore. 2005. Italian cheese, p. 372.)</ref> עם זאת, היא זמינה למכירה בכל איטליה, הן בצורה הלא מעושנת והן בצורה המעושנת. השף האמריקאי מאריו בטאלי מכין סקאמורצה בגריל כמאכל מסורתי נפוליטני.<ref>(Batali, M. 2008. Italian grill, p.33.)</ref> הסקאמורצה המיוצרת בעיר בארי עשויה מחלב כבשים.

==קישורים חיצוניים==

== הערות שוליים ==

קטגוריה:גבינות איטלקיות
רוני גוטרמן

רוני גוטרמן הוא שחקן כדורסל כיסאות גלגלים ובעבר חבר נבחרת ישראל.

גוטרמן היה שחקן כדורסל בקבוצת אליצור נווה-דוד רמלה ולאחר פציעתו עבר לשחק כדורסל כיסאות גלגלים.

היה חבר נבחרת ישראל בכדורסל בכיסאות גלגלים והשתתף במשחקי אליפות אירופה ואליפות עולם. עם הנבחרת יצא אל המשחקים הפאראלימפיים ברצלונה (1992) ובהם דורגו במקום העשירי.

==קישורים חיצוניים==
* [https://www.paralympic.org/roni-gutterman פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:כדורסלני אליצור רמלה
קטגוריה:ישראלים שנולדו במאה ה-20
הר זבד

הר זבד הוא הר ברכס הרי מירון שבגליל העליון. גובה פסגתו הוא 1,006 מטרים מעל פני הים. הפסגה ממוקמת כשני קילומטרים מצפון־מזרח למועצה המקומית בית ג'ן.

בסביבת ההר נמצאים מספר נחלים: מצפון נחל זבד, ממערב נחל אדמונית ומדרום וממערב נחל כזיב.

במורדות הדרום־מזרחיים של ההר נמצאת חורבת זבד, שרידי כפר עתיק. לידה ממוקמת דולינה.

בחלקו המזרחי של ההר נמצאות שתי אנדרטות: אחת לנספי השרפה בכרמל ואחת לזכר , שנפל ליד הכפר הלבנוני חולא בשנת 1992, כחלק מהמערכה ברצועת הביטחון.

== הערות שוליים ==

זבד
סטיבן סילבר (שחקן)

סטיבן סילבר (באנגלית: Steven Silver; נולד ב-1 בפברואר 1989) הוא שחקן אמריקאי, הידוע בשל משחקו בסדרות הטלוויזיה "13 סיבות" ו"מועצת האבות".<ref></ref><ref></ref><ref></ref><ref></ref>

== ביוגרפיה ==
סילבר נולד ביוסטון, טקסס.

=== קריירה ===
סילבר עשה את הופעת הבכורה שלו בסרט הקצר "הבעיה עם מר וויתרס". לאחר מכן לוהק לתפקיד מרקוס קול בסדרת הטלוויזיה "13 סיבות" והופיע בתפקיד חוזר בשתי העונות הראשונות.<ref></ref> סילבר הופיע בתפקיד משנה ב-"All the Little Things We Kill", לצד אר ג'יי מיט.<ref></ref> בשנת 2019, סילבר כיכב ב-"The Obituary of Tunde Johnson", סרט דרמה עצמאי בבימויו של אלי לרוי.<ref></ref> בשנת 2020 הופיע סילבר בסדרת הטלוויזיה "מועצת האבות".

== פילמוגרפיה ==
{| class="wikitable sortable"
! שנה
! כותרת
! תפקיד
! הערות
|-
| 2011
| הבעיה עם מר וויתרס
| קצה
| קצר
|-
| 2017–2018
| 13 סיבות
| מרקוס קול
| 18 פרקים
|-
| rowspan="2" | 2019
| All the Little Things We Kill
| מאק
|
|-
| The Obituary of Tunde Johnson
| טונדה ג'ונסון
|
|-
| 2020
| מועצת האבות
| אוון נוריס
| תפקיד ראשי
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1989
קרל-היינץ שטפנס

קרל היינץ שטפנס (בגרמנית: Karl-Heinz Steffens, נולד ב-28 בנובמבר 1961) הוא קלרינטן ומנצח גרמני.

== ביוגרפיה ==
בחלקה הראשון של הקריירה המוזיקלית שלו, היה שטפנס קלרינטן סולן וכן קלרינטן ראשי בתזמורת רדיו בוואריה והפילהרמונית של ברלין.

בין 2009 ל-2018 כיהן שטפנס כמנהל מוזיקלי של התזמורת הפילהרמונית הגרמנית ריינלנד פלאץ בלודוויגשאפן.

בתקופת כהונתו זכתה התזמורת באותות כבוד כגון פרס ה-ECHO קלאסיק לתזמורת הטובה ביותר ב-2015 על הקלטת יצירות מאת ברנד אלואיס צימרמן וכן בפרס על תוכניות הקונצרטים הטובות ביותר מטעם אגודת המול"ים הגרמנים למוזיקה ובפרס מטעם אופוס קלאסיק על הקלטת יצירותיו של ג'ורג' אנתייל.

שטפנס מופיע גם כמנצח אופרה. הוא ניצח לא פעם בלה סקאלה מילאנו ומנצח בקביעות על האופרה של ברלין. בנורווגיה, שם כיהן כמנהל מוזיקלי של התזמורת המלכותית הנורווגית, ניצח על "פליאס ומליסנד" מאת קלוד דביסי, בביצוע בכורה בנורווגיה.

על פועלו בתחום המוזיקה, קיבל שטפנס את צלב ההצטיינות הגרמני.

== קישורים חיצוניים ==
* [https://www.facebook.com/israel.philharmonic/videos/beethovens-ninth-symphony/1152324961765423/ פייסבוק, הסימפוניה התשיעית של בטהובן בנגינת התזמורת הפילהרמונית הישראלית בניצוח קרל-היינץ שופנס]
* [https://www.ipo.co.il/artist/קרל-היינץ-שטפנס/ התזמורת הפילהרמונית הישראלית, על קרל-הינץ שטפנס]
* [https://www.israel-opera.co.il/?CategoryID=181&ArticleID=498 האופרה הישראלית, על קרל-היינץ שטפנס]
* [https://arts.tau.ac.il/music/vol20231_15148_15178_15185_15192 הפקולטה למוזיקה באוניברסיטת תל אביחב, כיתת אמן עם קרל-היינץ שטפנס]

==הערות שוליים==

קטגוריה:קלרניתנים
קטגוריה:מנצחים גרמנים
ארש פורנורי

ארש פורנורי (באנגלית: Arash Pournouri; נולד ב-28 באוגוסט 1981 באיראן) הידוע גם בשם הבמה אש פורנורי (Ash Pournouri), הוא מנהל מוזיקלי איראני-שוודי, מפיק מוזיקלי ופזמונאי. בעוד שהוא ידוע בעיקר כמנהל לשעבר של הדי ג'יי השוודי אביצ'י, החוזה ביניהם הסתיים בדצמבר 2016.<ref></ref>

בשנת 2014, פורנורי עוטר בתור MVP ("האדם המוערך ביותר") בטקס פרסי הפופ של דניז שנוסד בידי דניז פופ .<ref></ref>

== קריירה ==
פורנורי ידוע כאחד מכותבי השיר "Beam Me Up".<ref></ref> הוא הבעלים של חברת התקליטים PRMD והסוכנות At Night Management.<ref></ref><ref></ref> הוא השתתף בסרט התיעודי "אביצ'י: סיפורים אמיתיים" (2017).<ref name=":0"></ref> המייסד של ספוטיפיי, דניאל אק ופורנורי הם המקימים של הכנס הטכנולוגי "סימפוזיון".<ref name=":0" /> הוא למד משפטים בתיכון וגם החזיק וניהל מספר מסעדות וברים בנורווגיה; הוא ארגן ערבי מועדונים בסטוקהולם ועסק בעולם המוזיקה עוד בתחילת דרכו. ב-9 ביולי 2015, הוא היה המגיש של Sommar i P1 ברדיו של שוודיה.<ref></ref> בהמשך ייסד עם שותפים שונים את Brilliant Minds.<ref name=":1"></ref> ב-2018, ארגן כנס במלון גרנד בסטוקהולם שבו השתתף ברק אובמה.<ref name=":1" /> בשנת 2019, ארש הפך לבעלים באופן חלקי של פלטפורמת הווידאו טרילר.<ref></ref>

במהלך הקריירה שלו, עבד פורנורי עם הזמרת-יוצרת האמריקאית מדונה. הוא כתב עימה שבעה שירים: "", "", "", "", "", "Rebel Heart" ו-"Wash All Over Me".<ref name=":2"></ref> חמישה מתוכם נבחרו להיכלל באלבום האולפן השלושה-עשר שלה, Rebel Heart.<ref name=":2" />

== קישורים חיצוניים ==

== הערות שוליים ==

קטגוריה:מוזיקאים איראנים
קטגוריה:מוזיקאים שוודים
קטגוריה:מהגרים מאיראן
קטגוריה:מהגרים לשוודיה
קטגוריה:מנהלים מוזיקליים
קטגוריה:מפיקים מוזיקליים שוודים
קטגוריה:שוודים שנולדו ב-1981
נתי גורסקי

נתן (נתי) גורסקי (נולד ב-1943) הוא ספורטאי ספורט נכים ישראלי לשעבר.

==ביוגרפיה==
גורסקי נולד בפתח תקווה ובגיל שנתיים חלה בשיתוק ילדים.

עם פתיחת מרכז הספורט לנכים של איל"ן ברמת גן הצטרף לפעילות והשתתף מטעם המרכז בתחרויות צליחת הכנרת. הוא היה פעיל בנבחרת כדורסל כיסאות גלגלים ובסיף.

באליפות ישראל בסיף נכים לשנת 1966 זכה במקום השני.

ב התחרה בסיף בתחרות רומח ובתחרות חרב, בשתיהן לא העפיל לשלבי הגמר. נבחרת הגברים בסיף זכתה באולימפיאדה זו במדליית ארד אך הרכב החברים בנבחרת לא נרשם.

בשנות השמונים היה בין הראשונים בתחום ריקוד בכיסא גלגלים.

היה שחקן טניס שולחן והשתתף עד שנת 2019 בתחרויות אליפות ישראל לנכים.

גורסקי מתנדב בלשכות הייעוץ של המוסד לביטוח לאומי. רואה חשבון במקצועו ומתגורר באבן יהודה.

==הערות שוליים==

==קישורים חיצוניים==
* [https://www.paralympic.org/nati-gorsky פירוט השתתפותו בתחרויות המשחקים הפאראלימפיים], באתר הרשמי של IPC 

קטגוריה:ספורטאים פאראלימפיים ישראלים
קטגוריה:סייפים נכים ישראלים
קטגוריה:סייפים פאראלימפיים ישראלים
קטגוריה:שחקני טניס שולחן נכים ישראלים
קטגוריה:שחקני כדורסל נכים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:סייפים במשחקים הפאראלימפיים תל אביב (1968)
קטגוריה:נפגעי פוליו ישראלים
קטגוריה:ישראלים שנולדו ב-1943
פלסטיה אל-עקאד

פלסטיה חוסאם כאמל אל-עקאד (בערבית: بلستيا حسام كامل العقاد, בתעתיק מדויק: בלסתיא חסאם כאמל אלעקאד; נולדה ב-10 בדצמבר 2001) היא עיתונאית עזתית אזרחית, העוסקת בתעמולה אנטי-ישראלית למען חמאס.

== ביוגרפיה ==
אל-עקאד למדה בבית הספר הבינלאומי האמריקאי בעזה. לאחר מכן סיימה תואר ראשון בעיתונאות ובניו מדיה ב שבפמגוסטה, צפון קפריסין. לפני מלחמת חרבות ברזל כלל התוכן המקוון של אל-עקאד בעיקר דיווחים על נסיעות לקפריסין ולדובאי.

אל-עקאד התפרסמה באינטרנט אחרי שהחלה לפרסם בחשבונה באינסטגרם תיעודי וידאו על החיים בעזה במלחמת חרבות ברזל. עד 8 בנובמבר 2022 צברה אל-עקאד 2.8 מיליון עוקבים באינסטגרם. ב-3 בנובמבר היו לה 2.1 מיליון עוקבים.

סרטוני אל-עקאד פורסמו ב-BBC, בתאגיד השידור האוסטרלי, ב"ביזנס היום" בהודו, ב"אינדפנדנט", ב"ניו יורק טיימס", וב"וושינגטון פוסט".

ב-2 בנובמבר 2023 חשף "ג'רוזלם פוסט" כי אל-עקאד חברה בצוות התעמולה של חמאס, כשהוא מצביע על העובדה שאל-עקאד לא הכירה במתקפת הפתע על ישראל, וכן טענה שכוחות ישראליים הפציצו את בית החולים הערבי אל-אהלי וגרמו למותם של יותר מאלף אנשים, אף על פי שדובר צה"ל ומדינות אחרות הכריזו שהפיצוץ בבית החולים היה תוצאה של שיגור כושל של רקטה על ידי הג'יהאד האסלאמי הפלסטיני, ונהרגו בו פחות מחמישים איש לפי חקירות בינלאומיות בלתי תלויות. לפי אתרי חדשות מרכזיים, עד 6 בנובמבר 2023 לא ניתנה תגובה לחשיפת הג'רוזלם פוסט על כך שאל-עקאד מזוהה עם חמאס. גם תוכנית "הצינור" הישראלית חשפה את אל-עקאד כחלק מצוות ההסברה של חמאס, לצד מועתז עזאיזה, אחמד חיג'אזי, ביסאן עודה (שפרסמה גם כן את הפיצוץ באל-אהלי, וטענה שנהרגו בו 800 אנשים), דואה ג'מאל רוקה וויסאם נאסר.

ב-21 בנובמבר 2023 נמלטה אל-עקאד מעזה.

== ראו גם ==
* מידע כוזב במלחמת חרבות ברזל
* תעמולה פלסטינית

== קישורים חיצוניים ==

== הערות שוליים ==

קטגוריה:מלחמת חרבות ברזל: אישים
קטגוריה:נשים במלחמת חרבות ברזל
קטגוריה:עיתונאיות פלסטיניות
קטגוריה:רצועת עזה: אישים
קטגוריה:פלסטיניות שנולדו ב-2001
קטגוריה:חמאס
מרינה סאטי

מרינה סאטי (ביוונית: Μαρίνα Σάττι; נולדה ב-26 בדצמבר 1986) היא זמרת-יוצרת ומפיקה מוזיקלית יוונייה, שנודעה בזכות סגנונה האתני-בלקני הייחודי. ייצגה את יוון באירוויזיון 2024, שהתקיים במאלמה שבשוודיה.

== שנותיה הראשונות ==
סאטי נולדה באתונה לאב ערבי ממוצא סודני ולאם יוונייה מהרקליון שבכרתים.<ref></ref> היא גדלה בעיר הולדת אמה, ובחודשי הקיץ טסה לבקר בארץ מולדתו של אביה. השניים התגרשו, והאבא חזר לסודן, שם נישא בשנית. יש לה אח שמתגורר באנגליה, ואחות למחצה מנישואיו השניים של אביה.<ref></ref><ref></ref>

עוד בגיל צעיר החלה ללמוד לנגן על פסנתר, ובתקופת התיכון לקחה גם שיעורי פיתוח קול. לאחר מכן נרשמה ללימודי אדריכלות ב, אולם באמצע החליטה לפרוש.

ב-2008 השלימה לימודי תואר ראשון במונודיה לירית אצל פאנוס דימאס. בשנה שלאחר מכן סיימה תואר שני בלימודי מוזיקה קלאסית מתקדמים.<ref name=berklee></ref> בד בבד עשתה קורס למוזיקת ג'אז בקונסרבטוריון נאקאס.<ref name="ert"></ref>

== קריירה ==
סאטי הייתה חברה מתזמורת הג'אז של איגוד השידור האירופי. יחד עם בובי מקפרין הקימה צמד א-קפלה ווקאלי בשם דה סינינג טרייב. בשנת 2016 ייסדה את להקת פונס, המורכבת מנשים בלבד ומבצעת שירי פוליפונים בלבד. הקבוצה הופיעה במגוון מקומות ביוון ובחבל הבלקן, דוגמת מגרו מוסיקיס והתיאטרון העתיק של אפידאורוס.

בשנת 2016 הוציאה לאור את סינגל הבכורה שלה, "Koupes", שהגיע ללמעלה מ-24 מיליון צפיות ביוטיוב. בשנת 2017 פרסמה סינגל נוסף בשם "Mantissa", שנכנס לאירופה הוט 100 למצעד 40 השירים של בולגריה.<ref name=charted></ref> באותה שנה אצרה סאטי אירועי תרבות, שהובילו להקמת המקהלה קורס. היא הורכבה מ-150 נשים מגילי 13–55.<ref name=choir></ref>

ביוני 2018 הוציאה להקת פונס את – רפרטואר של מוזיקת עולם ויצירות פופ ים-תיכוניות. היא יצאה לסיבוב הופעות בצרפת, ב, בשווייץ ובפינלנד.<ref name=tampere></ref> במאי 2022 הוציאה את אלבום הבכורה שלה, YENNA, ולאחר מכן יצאה לסיבוב הופעות באירופה, שנמשך ארבעה חודשים.

ב-24 באוקטובר 2023 הכריז תאגיד השידור היווני כי סאטי נבחרה לייצג את המדינה באירוויזיון 2024, שיתקיים במאלמה שבשוודיה.<ref></ref> במהלך מסיבת עיתונאים שנערכה ב-10 במאי, סאטי עוררה סערה בקרב חובבי האירוויזיון ובפרט במדינתה יוון כאשר תועדה מעמידה פני נרדמת כאשר המתמודדת הישראלית, עדן גולן, השיבה לשאלות העיתונאים.

== קישורים חיצוניים ==
* 

== הערות שוליים ==

קטגוריה:זמרות יווניות
קטגוריה:משתתפי אירוויזיון 2024
קטגוריה:נציגי יוון באירוויזיון
קטגוריה:בוגרות מכללת ברקלי למוזיקה
קטגוריה:ילידות 1986
הטבח במשתתפי מסיבת פסיידאק

הטבח במשתתפי מסיבת פסיידאק אירע כחלק ממתקפת הפתע על ישראל שהחלה בבוקר יום שבת, שמיני עצרת ה'תשפ"ד, 7 באוקטובר 2023.

== רקע ==
מסיבת "פסיידאק" הייתה מסיבה קטנה, שהתקיימה בשטחים החקלאיים שבין קיבוץ ניר עוז לקיבוץ נירים. לפי ההערכות במסיבה השתתפו כ-100 איש. זו הייתה מסיבה פרטית לא מאושרת שהתארגנה בוואטסאפ והרשויות והמשטרה לא ידעו עליה.

המסיבה הייתה של קהילת חובבי מוזיקת טראנס, שנהגו להיפגש בערך כל חודשיים למסיבה בטבע, בכל פעם באתר אחר. את האתר ליד קיבוץ נירים, בחר אחד ממארגני המסיבה.

== במהלך מתקפת הפתע ==
על פי עדויות של משתתפי המסיבה, מצנח רחיפה ממונע של החמאס היה בקרבת מקום המסיבה, אך לא תקף אותם. לאחר מכן מחבלים פלסטינים חדרו באופן רגלי וממונע מרצועת עזה לעבר עוטף עזה. עם התגברות הירי, חלק ממשתתפי המסיבה החליטו לברוח, ואחרים נשארו להתחבא, עד שחולצו על ידי צה"ל.

חלק ממי שהחליטו לברוח נתקלו במחבלים, ונרצחו בזמן מנוסתם בכבישים, במיגוניות בהן תפסו מחסה, או בקרבת היישובים הסמוכים. במהלך המתקפה נרצחו 16 ממשתתפי המסיבה.

== בעקבות המתקפה ==
המוסד לביטוח לאומי מכיר רשמית בטראומה של ניצולי הפסטיבל. ניצולים יכולים להגיש תביעות להכרה כנפגעי תאונת עבודה וכנפגעים בפעולות איבה. הם זכאים למספר הטבות, כגון סיוע כספי, תמיכה רפואית ופסיכולוגית, סיוע משפטי ופיצוי על כל רכוש שאבד או ניזוק.<ref></ref>

== ראו גם ==
* הטבח בפסטיבל נובה
* הטבח בנירים
* טרור פלסטיני
* לב בטוח

==קישורים חיצוניים==
* [https://oct7map.com/ מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים], אתר ייעודי – oct7map.
* 
* 
* 
* , בערוץ ה-YouTube הרשמי של תאגיד השידור הישראלי

==הערות שוליים==

מסיבת פסיידאק
קטגוריה:נירים
קטגוריה:חמאס: פיגועים
קטגוריה:ישראל: פיגועי ירי
קטגוריה:רצח קטינים בישראל על רקע לאומני
מרכז המחקר היהודי בחרבין

בית הכנסת בחרבין
מרכז המחקר היהודי בחרבין ממוקם בחרבין (הרפובליקה העממית של סין) והוא נוסד באפריל 2000 על ידי האקדמיה למדעי החברה של מחוז חיילונגג'יאנג למטרת מחקר בנושא קהילת יהודי חרבין<ref></ref>.

בשנת 2003 אושרה תוכנית בשם "ההיסטוריה והתרבות של יהודי חרבין" כענף חדש ללימודי מדעים ברמה פרובינציאלית. תחומי המחקר העיקריים שלה מכסים את ההיבטים הבאים: פיתוח ושימוש בשרידים ובאתרים של חרבין, קידום תהליך שדרוג חיילונגג'יאנג ועידוד השקעות מזרים.

משנת 2009 מתקיים שיתוף פעולה בנושא עם השרות למען זיכרון השואה באוסטריה.

==פעולות המרכז==
* 2002: נערכה תערוכת תמונות של יהודים בחרבין
* 2003: יוני, תערוכת גלויות בנושא אתרים יהודיים בחרבין
* 2004: ספטמבר, הספר "יהודים בחרבין" יצא לאור

==הערות שוליים==

קטגוריה:מכוני מחקר בנושא יהדות
קטגוריה:חרבין
ישוונטרו בלוונטרו צ'אוואן

יָֹשוּונֽטֽרוֹ בָּלֽוּונֽטֽרוֹ צָ'אוַואן (במראטהית: यशवंतराव चव्हाण; 12 במרץ 1913 – 25 בנובמבר 1984) היה פוליטיקאי הודי שכיהן כשר ההגנה של הודו במהלך מלחמת הודו–פקיסטן השנייה. כיהן גם כשר הפנים וכשר החוץ של הודו וכראש השרים של בובמביי ומהאראשטרה.

== ביוגרפיה ==
צ'אוואן נולד ב-12 במרץ 1913 למשפחה מראטהית בכפר בנשיאות בומביי (היום במהאראשטרה), למשפחת איכרים. ב-1934 החל ללמוד במכללת ראג'ראם בקולהאפור. הוא קיבל תואר בהיסטוריה ומדעי המדינה מאוניברסיטת בומביי ב-1938, ותואר במשפטים ב-1941 מהמכללה למשפטים בפונה.

צ'אוואן הצטרף לפעילות תנועת העצמאות ההודית והשתתף במחאות הסאטיאגרהא שיזם מוהנדס גנדי. ב-1932 נגזרו עליו 18 חודשי מאסר לאחר שנעצר בעקבות הנפת דגל הודו בחצר בית ספרו בסאטרה, ובמהלך תנועת צאו מהודו ב-1942 פעל במחתרת עד שנתפס על ידי הבריטים ונשלח בשנית למאסר.

== קריירה פוליטית ==
ב-1946 נבחר צ'אוואן לחבר באספה המחוקקת של נשיאות בומביי, שהפכה ב-1950 למדינת בומביי, ומנה למזכיר הפרלמנטרי של מורארג'י דסאי. לאחר הבחירות לאספה ב-1952 הקים דסאי את הממשלה ומינה את צ'אוואן לשר בממשלו. ב-1956 עבר דסאי לפוליטקה הלאומית, וצ'אוואן החליף אותו כראש השרים של בומביי. במאי 1960 פוצלה מדינת בומביי לגוג'ראט ומהאראשטרה, וצ'אוואן היה לראש השרים של מהאראשטרה.

ב-1962 עבר צ'אוואן לפוליטיקה הלאומית, כשהוא מתמנה לשר ההגנה של הודו בעקבות פרישת ונגליל קרישנן קרישנה מנון מהתפקיד לאחר תבוסת הודו במלחמת הודו–סין. צ'אוואן, שהחזיק בתיק תחת שלושה ראשי ממשלה – נהרו, שסטרי ואינדירה גנדי, היה אחראי לשיקום ומודרניזציה של צבא הודו, שנתפס כמיושן. התחדשות הצבא הורגשה במלחמת הודו–פקיסטן השנייה ב-1965, שנחשבת לניצחון הודי.

בעקבות מעברו לפוליטיקה ארצית, נבחר צ'אוואן לחבר ברג'יה סבהה מטעם מהאראשטרה בפברואר 1963, אך עבר לכהן בלוק סבהה בדצמבר אותה שנה.

ב-1966 עבר צ'אוואן לכהן כשר הפנים בממשלת אינדירה גנדי, ב-1970 שר הפנים, וב-1974 כשר החוץ. צ'אוואן כיהן בממשלה במהלך מצב החירום בהודו, בו נשללו מרבית זכויות האזרח על ידי ממשלת אינדירה גנדי.

בעקבות תבוסת הקונגרס בבחירות ב-1977, היה צ'אוואן למנהיג האופוזיציה בלוק סבהה. הוא בחר לחבור לפלג של הקונגרס הלאומי ההודי שכונה הקונגרס (U), ומונה לסגן ראש הממשלה בממשלת צ'אראן סינג שהוקמה ביולי 1979 והתפזרה בתוך חודש בעקבות כישלונה לקבל את אמון הלוק סבהה. כיהן כשר בממשלת המעבר עד ינואר 1980.

צ'אוואן היה אחד מ-13 חברי הלוק סבהה שנבחרו בבחירות ב-1980 מטעם הקונגרס (U), שהתפוררה בעקבות כישלונה בבחירות, וצ'אוואן חזר לקונגרס (I) שבהנהגת אינדירה גנדי ב-1982, ומונה לראש וועדה הפיננסית השמינית של הודו.

צ'אוואן נפטר בנובמבר 1984, בגיל 71.

== ספריו ==
* 
* 
* 

== קישורים חיצוניים ==

* 

== הערות שוליים ==

קטגוריה:שרי ההגנה של הודו
קטגוריה:שרי החוץ של הודו
קטגוריה:שרי הפנים של הודו
קטגוריה:שרי האוצר של הודו
קטגוריה:חברי הלוק סבהה ממהאראשטרה
קטגוריה:חברי הרג'יה סבהה
קטגוריה:בומביי (מדינה)
קטגוריה:סגני ראש ממשלת הודו
קטגוריה:ילידי 1913
קטגוריה:נפטרים ב-1984
קטגוריה:ראשי השרים של מהאראשטרה
קטגוריה:חברי הקונגרס הלאומי ההודי
קטגוריה:שרי ממשלות ג'ווהרלל נהרו
קטגוריה:שרי ממשלת לאל בהדור שסטרי
קטגוריה:שרי ממשלות אינדירה גנדי
תיארוך מצטבר

תיארוך מצטבר הוא מחקר העוסק בחקר שינויים מינורים בזמן ובלוח השנה המצטברים לאורך שנים רבות.

טכיקות תיארוך מצטבר מאפשרות בנייה של כרונולוגיות שנתיות המתארות שינויים משנה לשנה, ובאמצעותן אפשר לתארך אירועים בלוח שנה או ביממה כוכבית בתקופות קדומות, וכן לשער אירועים שיתרחשו בעתיד הרחוק.

== טכיקות למדידת תיארוך מצטבר ==
ארכאולוגים משתמשים בתיארוך טבעות עצים, דנדרוכרונולוגיה, כדי לקבוע את הגיל של פיסות עץ ישנות. עצים בדרך כלל מוסיפים טבעות צמיחה על בסיס שנתי. המרווח בין הטבעות רחב יותר בשנים של צמיחה רבה, וצר יותר בשנים של צמיחה מעטה. ניתן להשתמש בדפוסי צמיחתן של טבעות העצים כדי לקבוע את הגיל של דוגמאות עץ ישנות, וגם להתחקות אחר תנאי האקלים המקומיים. טכניקה זו שימושית עד למועד שלפני כ-9,000 שנה עבור דגימות ממערב ארצות הברית תוך שימוש בסדרות טבעות עצים חופפות מעץ חי ומת.

טכניקה נוספת בה משתמשים ארכאולוגים היא לבדוק את עומק החדירה של אדי מים לתוך חפצי אובסידיאן (זכוכית וולקנית). אדי המים יוצרים "קליפת הידרציה" באובסידיאן, ולכן גישה זו ידועה בשם "תיארוך הידרציה" או "תיארוך אובסידיאן", והיא שימושית לקביעת תאריכים עד 200,000 שנים אחורה.

טכניקות נוספות לתיארוכים מצטבר:
* דגימת ליבות קרח.
* ליצנומטריה.
* תיארוך פליאומגנטי.
* ורוות.
* ספלאותם.
* אקנתוכרונולוגיה.
* סקלרוכרונולוגיה.

== תיארוך מצטבר באסטרונומיה ==

תנועת המסלול של כדור הארץ היא נטיית ציר כדור הארץ על מסלולו ביחס לשמש, נקיפה גירוסקופית של ציר כדור הארץ כל 26,000 שנה. נקיפה קורית כל 440 יום, <ref>The axis of rotation is inclined 0.2 seconds from the axis of symmetry, with an observed effect that the axis of rotation moves about its axis of symmetry every ~440days. - Analytic Mechanics, Grant R. Fowles, 1962, Holt, Reinehart & Winston, New York</ref> נקיפה של מסלול כדור הארץ וכן וריאציות מסלוליות כגון קדם פריהליון, נקיפה אפסיד<nowiki/>ית, קורית בכל 19,000 ו-23,000 שנים. תנועות המסלול של כדור הארץ משאירות עקבות גלויים בתיעוד הגאולוגי. שינויים אלו מספקים רצף ארוך טווח של אירועי אקלים, המתועדים בשינויים בעובי שכבות המשקעים. תיעוד זה ידוע כ"ניתוח ורווה". וורווה פירושו שכבה או שכבות של משקעים. בדרך כלל, באגם או בקרחון. הטמפרטורה גרמה לשינויים ביחס האיזוטופי של איזוטופי חמצן במשקעים. את התיעוד אפשר לראות בשפע היחסי של מאובנים (Relative species abundance) . ניתן לכייל אותם בצורה מהימנה לאורך תקופה של 40 מיליון שנה, והדבר מספק אימות חלופי לתיארוך רדיומטרי במקרים שבהם קיים תיעוד מספיק כדי לספק עקבות אמינים.<ref>Telling Time, Nature, Nature Publishing Group, 2006, Volume 444/9, pp. 134</ref>

היפוכי קוטביות בשדה המגנטי של כדור הארץ שימשו גם לקביעת זמן גאולוגי. מעת לעת, השדה המגנטי של כדור הארץ מתהפך ומשאיר אות מגנטי בסלעי געש ומשקעים. ניתן לזהות אות זה ולתעד רצפים, ובמקרה של סלעים געשיים, לקשור זאת לתיארוך רדיומטרי.

== הערות שוליים ==

קטגוריה:גאולוגיה
קטגוריה:כימיה
קטגוריה:שיטות תיארוך
סוהייל אל-הינדי

סוהייל אחמד חסן אל-הינדי (בערבית سهيل الهندي; 1964, עזה) הוא חבר הלשכה המדינית של חמאס החל משנת 2017.

==ביוגרפיה==
אל-הינדי נולד בעזה. בשנת 1981, בעת לימודיו ברמאללה, הצטרף לתנועת האחים המוסלמים. לאורך השנים נעצר מספר פעמים על ידי רשויות החוק בישראל.

החל משנת 2012 ועד 2017 שימש ראש ועד העובדים של אונר"א ברצועת עזה, עת הייתה בשליטת חמאס. בשנים 2015 ו-2016 עמד בראש הפגנות נגד ארגון אונר"א בשל כוונת הארגון לקצץ בפעילויותיו ברצועת עזה בגלל קשיי תקציב. בחודש דצמבר 2016 הגיע הארגון להסכמות עם ועד העובדים, אשר סיימו את גל המחאות.

בנוסף לתפקידו כראש ועד העובדים באונר"א, שימש אל-הינדי אף כמנהל בית ספר יסודי לבנים של ארגון אונר"א, המיועד לילדי פליטים.

בחודש פברואר 2017 הופיע שמו בעיתונות הפלסטינית כחלק מרשימת החברים החדשים שנבחרו ללשכה המדינית של חמאס. אל-הינדי הכחיש את דבר בחירתו ללשכה ואף איים כי יתבע לדין את מפרסמי הידיעה. ב-22 באפריל 2017 הודיע אל-הינדי על יציאתו לפרישה מוקדמת מאונר"א. אל-הינדי נאלץ לסיים עבודתו בארגון לאחר גל של תגובות חריפות לנוכח הידיעה על בחירתו ללשכה המדינית של חמאס, אולם לא פוטר לאור התנגדות עזה של ארגון חמאס לפיטורים. בהודעה שפרסם ועד העובדים של אונר"א לאחר פרישת אל-הינדי, נמסר כי עבד בארגון במשך 27 שנים ובין יתר הישגיו נכתב כי הפחית את מספר התלמידים הממוצע בכיתה מ-50, כדרישת אונר"א, ל-39, הוא דאג ל-400 משרות מורים חדשות וכן לשיפור תנאי עבודתם. עוד נכתב כי בין הישגיו התנגד להכללת תוכני לימוד על השואה בספרי הלימוד, להוצאת מפת פלסטין מספרי הלימוד ולמחיקת הזהות הלאומית.

בשנים 2018–2019 שימש יושב ראש צעדת השיבה ברצועת עזה.

בחודש ינואר 2020 הוציא הודעה לתקשורת בשם ארגון חמאס, ולפיה: 	
ב-9 בדצמבר 2022 חנך אל-הינדי תערוכת נשק, מתוצרת החמאס, במחנה הפליטים ג'באליה, זאת בנוכחות אזרחים ובהם ילדים רבים.

בשנת 2022 היה מופקד על ניהול אוצרות הטבע מטעם שלטון חמאס ברצועת עזה ופעל לקידום פיתוח שדות הגז מול הרצועה.

אל-הינדי בעל תואר דוקטור לפילוסופיה בחינוך מאוניברסיטת קהיר. בעבודת הדוקטורט חקר את "שיפור מצבם של מורים פלסטינים תחת כיבוש ישראלי". מאמרו, בנושא מנהל חינוכי בבתי ספר יסודיים ברצועת עזה, יתפרסם בכתב עת אקדמי בשנת 2024.

==הערות שוליים==

קטגוריה:חברי הלשכה המדינית של חמאס
קטגוריה:בוגרי אוניברסיטת קהיר
קטגוריה:טרוריסטים פלסטינים
קטגוריה:אנשי חינוך
קטגוריה:פלסטינים שנולדו ב-1964
אקנתוכרונולוגיה

קוצים שגדלו בסדרה על קקטוס [[סגווארו בגובה של כמטר בטוסון, אריזונה. המספרים הכתובים על הקקטוס בדיו שחורה מציינים את סדר גדילת הקוצים - הצעיר ביותר לכיוון הקודקוד, המבוגר ביותר לכיוון הבסיס.]]
אקנתוכרונולוגיה היא חקר קוצי קקטוס או קוצי חלבלוב (אופורביה) הגדלים בשלבים עוקבים בזמן. מאפיינים פיזיקליים, מורפולוגיים וכימיים שלהם, ומידע על הסדר היחסי או הגיל של הקוצים, משמשים לחקר האקלים או הפיזיולוגיה של הצמח בעבר.

לדוגמה, קוצי קקטוס עומדים, עמודיים, צומחים מקודקוד הצמח. לאחר מספר שבועות הקוצים מפסיקים לגדול ועוברים לצד הגבעול. הקוצים הישנים נשארים במקומם במשך עשרות שנים וקוצים חדשים נוצרים בפסגה הגדלה ללא הרף.<ref></ref> התוצאה היא שלאורך כל "צלע" חיצונית של הקקטוס יש סדרה של קוצים שמסודרים לפי סדר גדילתם: הקוצים העתיקים ביותר נמצאים בתחתית והקוצים הצעירים ביותר נמצאים בחלק העליון. ניתן לתארך את הקוצים הללו באמצעות עלייה פתאומית בריכוז<ref name="Hua and Barbetti, 2004"></ref> של פחמן-14 (שנקראת Bomb pulse או Bomb spike). איזוטופים של פחמן (פחמן-13) וחמצן (חמצן-18) עשויים לשמש כדי להסיק מסקנות לגבי האקלים בעבר,<ref name="English et al 2007"></ref> למשל משקעים או טמפרטורה, צמיחת הגזע<ref name="Delgado-Fernández et al 2016"></ref> או פיזיולוגיה של הצמח, למשל תהליכי פוטוסינתזה.<ref name="Hultine et al 2019"></ref> לחלופין, ניתן להשתמש ברוחב של פסים רוחביים קטנים, רצועות<ref name="English et al 2010"></ref> בעמוד השדרה כדי להסיק מידע ברזולוציה של תיארוך יומי לגבי כיסוי עננים או פוריות צמחים. רצועות שעווה קבועות בצידי קקטוס קוסטה ריקה (Lemaireocereus aragonii) מצביעים על צמיחה שנתית וניתן להשתמש בהם ככרונומטרים (מלשון "כרונומטריה", מדידת זמן) זמניים.<ref></ref>

תת-דיסציפלינה זו של פלאוקלימטולוגיה ואקופיזיולוגיה היא חדשה יחסית. אקנטוכרונולוגיה קשורה קשר הדוק לדנדרוכרונולוגיה, דנדרוקלימטולוגיה וגיאוכימיה באמצעות איזוטופים, ושואלת רבות מהשיטות והטכניקות מתת-הדיסציפלינות הללו של מדעי כדור הארץ. היא גם שואבת רבות מתחום האקופיזיולוגיה, ענף בביולוגיה, כדי לייחס מאפייני שדרה או קוצים למשתנים סביבתיים או פיזיולוגיים מסוימים.

המאמר הראשון שעבר ביקורת עמיתים<ref name="English et al 2007"/> שהציג והסביר סדרת שדרה שנבחנה באמצעות תיארוך איזוטופים היה לגבי קקטוס סגווארו בטוסון, אריזונה. מאמר זה ואחרים<ref name="English et al 2010"/><ref name="Delgado-Fernández et al 2016"/> מראה שסדרות זמן של פחמן-14 ואיזוטופ שמקורם בשדרה יכולות לשמש למחקרים דמוגרפיים או פלאו-אקלימיים.

== לקריאה נוספת ==
<div class="mw-content-ltr">
* 
</div>

== הערות שוליים ==

קטגוריה:שיטות תיארוך
תלפית (נפת ג'נין)

תלפית הוא כפר פלסטיני קטן בנפת ג'נין, במרחק של כ-15.5 ק"מ דרום מזרחית לעיר ג'נין. הכפר ממוקם על תל, צפונית מזרחית לא-זבאבדה, בגובה של כ-390 מטר מעל פני הים. מצפון לכפר נבנתה קריית האוניברסיטה הערבית-אמריקאית של ג'נין.

בשנת 2017 התגוררו בכפר 439 תושבים.<ref></ref>

== אטימולוגיה ==
מקור השם אינו ידוע.<ref></ref> בתקופה העות'מאנית נקרא המקום: ח'רבת תלפית.<ref name=":0"></ref>

== היסטוריה ==
בחלק הצפוני והמערבי של הכפר נמצאו עתיקות מהתקופה הביזנטית ובחלק מהבתים נעשה שימוש משני בשרידים עתיקים.<ref name=":1"></ref>

בשנת 1838, בתקופה העות'מאנית, צוין המקום ככפר מוסלמי באזור חרית'ה, מצפון לשכם.<ref name=":0" />

במפת הקרן לחקר ארץ ישראלמשנת 1882 נכתב שהיו במקום גם מבני אבן מודרניים.<ref></ref>

== אוכלוסייה ==
במפקד האוכלוסין בארץ ישראל ב-1922, שנערך על ידי רשויות המנדט הבריטי, הייתה בכפר אוכלוסייה של 43 איש. מהם 24 מוסלמים ו-19 נוצרים, כולם - אורתודוקסים.<ref></ref>

במפקד האוכלוסין של 1931 הגיע מספר התושבים ל-120 וכולם היו מוסלמים, שגרו ב-26 בתים.

בסקר הכפרים בשנת 1945 הגיעה האוכלוסייה ל-170 איש.<ref name=":2"></ref>

על פי מפקד האוכלוסין שנערך על ידי הלשכה הפלסטינית המרכזית לסטטיסטיקה בשנת 2007 היו בכפר 238 תושבים.<ref></ref>

== שטח ==
בסקר הכפרים של שנת 1945 נמצא ששטח האדמה של הכפר היה 6,627 דונם,<ref name=":2" /> מהם: 194 דונם שימשו למטעים מושקים, ב 2,726 דונם נזרעו דגנים, ועוד 3,707 דונם שאינם ניתנים לעיבוד.<ref></ref>

בשנת 1980 השטח הבנוי של תלפית היה מורכב מ-15 דונם.<ref name=":1" />

מקור המים העיקרי הוא מעין וכן יש בכפר 35 בורות מים.<ref name=":1" />

== אתרים ==
* ח'ירבת א-שיח ספיריאן. ממערב לכפר. אין פרטים אודות השיח'. חורבה גדולה יחסית, עם שרידים וחרסים מתקופות שונות. במרכז החורבה ישנו מקאם חרב וסביבו שרידי מבנים, מערות ובורות חצובים.
* ח'ירבת ענאחום כשני ק"מ מערבית לכפר (ליד המקום שבו היה "מחנה בזק", של גולני). חורבה הרוסה, בשל עיבוד חקלאי של כל השטח. ניתן להבחין בשרידים פזורים וכן כאלו ששולבו בטראסות.

==קישורים חיצוניים==

== הערות שוליים ==

קטגוריה:נפת ג'נין